Da li vam dolaze nepoznate e-mail poruke? - 2003-09-02
Mnogi korisnici kompjutera su ovih dana zasuti nepoznatim e-mail porukama
Nažalost, internet ima dobre, ali i loše strane. Postoje izvjesni ljudi u cijelom svijetu koji su odlučili zloupotrijebiti slabosti kompjuterskog operativnog sistema, slanjem virusa svim našim kompjuterima. Na pitanje šta su zapravo virusi, James Finn iz kompanije Unisys, objašnjava: Virusi su dijelovi softwera koji se obično šalju e-mailom, i kada otvorite e-mail oni se aktiviraju i rade loše stvari u vašem kompjuteru, kao i ostalim s kojima imate e-mail vezu. Postoje neki nagovještaji da bi kompjuterski virus mogao odgoditi početak školske godine. Tu je virus s imenom Blaster koji se uvukao u mreže kompanija širom svijeta. Da li možemo očekivati viruse i u budućnosti, gdje bi oni koji ih stvaraju mogli praviti još štetnije viruse nego one koje smo do sada vidjeli? Vjerovatno. Ono što se dešava je da će se virusi koji se šire kompjuterima danas iskorisititi da obrazuju stvaratelje virusa da stvore još opasnije u budućnosti. Na pitanje kako se korisnici kompjutera mogu zaštititi, gospodin Finn kaže: Obično su tu dijelovi softwera koje možete instalirati na kompjueru i koji će pružiti izvjestan nivo zaštite--tu su softweri protiv virusa, kao i osobna zaštita, poznata kao firewall. Navikavanje na određenu praksu, kao što je suzdržavanje od otvaranja e-mailova koji dolaze od ljudi koje ne poznajete, će vas također donekle zaštititi, kaže James Finn, iz kompanije UNISYS.